Prága megerősíti a cseh-osztrák határ ellenőrzését | 24.hu
Prága megerősíti a cseh-osztrák határ ellenőrzését
hírgyáros. 2015. 10. 08. 20:26	Csehország szombaton tovább erősíti a cseh-osztrák határ őrzését, és ezentúl az összes határátkelőn szúrópróbaszerű ellenőrzéseket vezet be, közölte csütörtökön este Lucie Nováková, a belügyminisztérium szóvivője.
Amennyiben Bécs úgy döntene, hogy az az osztrák-cseh határon kívül lezárja a többi határszakaszát, Prága kész arra, hogy a maga részéről tovább szigorítsa a cseh-osztrák határ őrzését, és esetleg megakadályozza a menekültekkel teli vonatszerelvények áthaladását Csehországon – magyarázta a szóvivő.
“Semmi esetre sincs szó a határőrizet felújításáról. Arról van szó, hogy biztosítsuk a Cseh Köztársaság lakosainak biztonságát, mindezt összhangban a schengeni egyezményekkel” – kommentálta a szóvivő bejelentését Milan Chovanec belügyminiszter.
Háromszáz migránst tartóztattak fel a líbiai hatóságok	×